62018TJ0528_INF
Hotărârea Tribunalului (Camera a șaptea) din 12 septembrie 2019 – XI/Comisia
(Cauza T‑528/18)
„Funcție publică – Funcționari – Boală profesională – Hărțuire morală – Cerere de asistență – Respingerea cererii – Răspuns la plângere care conține date cu caracter medical – Secret medical – Cerere de eliminare a acestor date – Protecția persoanelor fizice în ceea ce privește prelucrarea datelor cu caracter personal – Dreptul la respectarea vieții private – Răspundere”
1.
Acțiune introdusă de funcționari – Act care lezează – Decizie luată după reexaminarea unei decizii anterioare și pe baza unor fapte noi – Decizie fără caracter confirmativ – Admisibilitate
(Statutul funcționarilor, art. 90 și 91)
(a se vedea punctele 20 și 21)
2.
Acțiune în anulare – Acte supuse căilor de atac – Motivele unei decizii – Excludere
(art. 263 al patrulea paragraf TFUE)
(a se vedea punctele 29, 30, 38 și 40)
3.
Funcționari – Hărțuire morală – Noțiune – Comportament care are ca obiect sau ca efect discreditarea persoanei interesate sau degradarea condițiilor sale de muncă – Cerința unui caracter repetitiv al comportamentului – Cerința unui caracter intenționat al comportamentului – Conținut – Inexistența cerinței unei intenții răuvoitoare a autorului hărțuirii
[Statutul funcționarilor, art. 12a alin. (3)]
(a se vedea punctele 32 și 37)
4.
Acțiune în anulare – Competența instanței Uniunii – Concluzii prin care se urmărește obținerea unei somații adresate unei instituții – Inadmisibilitate
(Art. 263 TFUE)
(a se vedea punctul 41)
5.
Acțiune introdusă de funcționari – Acțiune în despăgubire formulată în lipsa unei proceduri precontencioase conforme cu statutul – Inadmisibilitate
(Statutul funcționarilor, art. 90 și 91)
(a se vedea punctul 53)
6.
Drepturi fundamentale – Convenția europeană a drepturilor omului – Instrument neintegrat formal în ordinea juridică a Uniunii
[art. 6 alin. (3) TUE; Carta drepturilor fundamentale a Uniunii Europene, art. 52 alin. (3)]
(a se vedea punctul 56)
7.
Drepturi fundamentale – Carta drepturilor fundamentale a Uniunii Europene – Respectarea vieții private – Protecția datelor cu caracter personal – Transferul către un terț, inclusiv în cadrul aceleiași instituții, a unor date referitoare la starea de sănătate –Atingeri aduse drepturilor recunoscute la articolele 7 și 8 din cartă – Justificare – Inexistență
[Carta drepturilor fundamentale a Uniunii Europene, art. 7 și 8; Regulamentul nr. 45/2001 al parlamentului European și al Consiliului, art. 2 lit. (b)]
(a se vedea punctele 57, 58 și 61-64)
Obiectul
Cerere formulată în temeiul articolului 270 TFUE prin care se solicită, pe de o parte, anularea deciziei Comisiei din 25 mai 2018 (cauza R/56/18) de respingere a plângerii reclamantei împotriva deciziei de respingere a cererii sale de asistență, întemeiată pe articolul 24 din Statutul funcționarilor Uniunii Europene, și, pe de altă parte, obținerea unei reparații pentru prejudiciul pe care reclamanta pretinde că l‑ar fi suferit.
Dispozitivul
1)
Obligă Comisia Europeană să îi plătească lui XI suma de 2500 de euro.
2)
Respinge în rest acțiunea.
3)
Fiecare parte suportă propriile cheltuieli de judecată.